《记梦》
宋代·周密

刚风吹翠冰，倒景浮玄枢。萧台万八千，上有真仙居。

冰绡絅清气，宝笈龛琼书。至人青瑶冠，风动云霞裾。

顾我一笑粲，勺以青琳腴。泠冷彻昆崙，肝鬲生明珠。

玉童发清谣，引鹤开金铺。授我碧露笺，字字如琼琚。

跽受九拜起，云气随捲舒。灵文眩五色，奥语探皇初。

青高不可极，玄晤常集虚。玉苗日茂茂，珠蕊春如如。

天妙不费言，悟解超仙衢。飞楼入紫翠，笑语多天姝。

驯龙耕玉田，小凤扶金车。香满十二帘，春动红流苏。

脩栏瞰云雨，黄道通清都。忆昔游五城，十载才须臾。

正坐一念差，不觉秋尘污。华池涤凡髓，重佩三元符。

凛凛不可留，欲去还踟蹰。仰天发长啸，万窍皆笙竽。

约我更百年，来此骑鲸鱼。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。